**47. erillinen mekanisoitu prikaati "Magura"** (ukr. 47-ма окрема механізована бригада «Ма́ґура», 47 ОМБр) on Ukrainan maavoimien yhtymä.

Perustaminen
------------

Yhtymä perustettiin huhtikuussa 2022 nimellä 47. rynnäkköpataljoona, joka laajennettiin kesäkuussa 2022 rykmentiksi ja marraskuussa 2022 prikaatiksi. Pataljoonan perustajat kapteeni Ivan Šalamaha ja ylikersantti Valeri Markus haastattelivat ja valitsivat henkilökohtaisesti vapaaehtoisista muutama sata uuden yksikön kaaderia*selvennä*. Valinnassa suosittiin taistelukokemusta ja ukrainan kielen taitoa. Pääosa valituista oli alle 30-vuotiaita isänmaallisia henkilöitä.

Se on ensimmäinen Ukrainan perustama Nato-maista saadulla kalustolla varustettu prikaati, joka on organisoitu Naton raskaan prikaatin mukaiseksi. Se sai aluksi käyttöönsä 28 Sloveniasta saatua M-55S-vaunua ja viitisenkymmentä amerikkalaista M2 Bradley -rynnäkköpanssarivaunua. Prikaati sai lopulta lähes 200 Bradley-vaunua, joiden ainoa käyttäjä se on. Myös käsiaseet ovat yhdysvaltalaisia. Prikaatin luominen aloitettiin Harkovan alueella ja sen joukkoja koulutettiin Saksassa Grafenwöhrissä Yhdysvaltain koulutusalueella.
Prikaati sai ainoana ukrainalaisen yksikkönä käyttöönsä saksalaisia Leopard 2A6 -vaunuja.

Yksikön vääpeli Valeri Markus on Ukrainan asevoimissa taistellut julkkissotilas ja bloggari, joka on myös julkaissut 2015 kirjan Slidy na dorozi ("Сліди на дорозі"). Šalamaha oli varakomentajana. "Magura" on slaavilaisessa mytologiassa Perunin, ukkosen ja sodanjumalan tytär.

Heinäkuussa Valeri Markus tapasi henkilökohtaisesti presidentti Zelenskyin, valitti prikaatin johdon erimielisyyksiä ja epäpätevyyttä sekä pyysi eroa asemastaan ja arvonalennusta rivimieheksi.
Markusin syytettiin hakevan julkisuutta prikaatin kustannuksella.

Historia
--------

Prikaati osallistui Ukrainan kesän 2023 vastahyökkäykseen Zaporižžjan alueella.
Prikaati taisteli Tokmakin suunnassa lähellä Orih’ivia.
47. prikaatia käytettiin hyökkäyksen keihäänkärkenä.

Elokuussa 47. prikaati ilmoitti vallanneensa Robotynen kylän kuukausien taistelun jälkeen.
Syyskuun puolivälissä Ukrainan joukot olivat edenneet 10 kilometrin matkan noin 10 kilometrin levyisellä kaistalla ja prikaati oli menettänyt 5&nbap;000 miehestään 2 000.
Prikaatin komentaja everstiluutnantti Oleksandr Sak erotettiin syyskuun puolivälissä ja aluepuolustusjoukkojen eversti Oleksandr Pavli korvasi hänet.

Loka-marraskuussa prikaati siirrettiin Avdijivkan taisteluun
puolustamaan rautatien vartta Avdijivkan pohjoisella sivustalla ja pitämään auki huoltoyhteyksiä.

Eversti Pavli erotettiin tammikuussa 2024 ja hänet korvasi everstiluutnantti Dmytro Rjumšyn, joka oli aiemmin toiminut 33. prikaatin komentajana. Pavlin syytettiin käyttäneen prikaatin takalinjan joukkoja taistelutehtävissä ja aiheuttaneen peruuttamatonta vahinkoa. Rjumšyn komensi prikaatia Avdijivkan puolustuksessa, jolloin Ukrainan korkein päämaja jälleen kyseenalaisti sen suoriutumisen. Rjumšyn erotettiin kahden kuukauden jälkeen ja hänet korvasi 10. maaliskuuta 2024 eversti Jan Jatsyšyn, joka oli komentanut 56. motorisoitua prikaatia. Tämä liittynee Oleksandr Syrskyin nimitykseen asevoimien komentajaksi.

Helmikuussa 2024 prikaati lähetti ensimmäistä kertaa videon M1 Abrams -taistelunpanssarivaunun käytöstä Ukrainassa.
Ensimmäinen Abrams tuhoutui 26. helmikuuta.

Lähteet
-------

1. ↑  Markus Foundation – це благодійний фонд, який працює на потреби 47 бригади *Markus Foundation*. Viitattu 18.3.2024. (ukrainaksi)
2. ↑  Валерій Маркус: «Ми набираємо людей в новостворений окремий 47 батальйон» *portal.lviv.ua*. Viitattu 18.3.2024. (ukrainaksi)
3. ↑  David Child: The volunteer-formed Ukraine brigade leading the front-line fight against Putin *The Telegraph*.  27.7.2023. Viitattu 18.3.2024. (englanniksi)
4. ↑  David Axe: The Ukrainian Army Could Form Three New Heavy Brigades With All These Tanks And Fighting Vehicles It’s Getting *Forbes*. Viitattu 18.3.2024. (englanniksi)
5. 1 2  David Axe: Ukraine Sent Its Surviving Leopard 2A6 Tanks To Help Save Avdiivka—And Quickly Lost One Of Them *Forbes*. Viitattu 18.3.2024. (englanniksi)
6. ↑  David Axe: Ukraine Just Lost Three Of Its German-Made Leopard 2 Tanks In Back-To-Back-To-Back Strikes *Forbes*. Viitattu 18.3.2024. (englanniksi)
7. ↑  David Axe: ‘Into The Trench!’ A Ukrainian Infantry Squad And Their Woman Medic Narrowly Escaped The Avdiivka No-Man’s-Land. *Forbes*. Viitattu 18.3.2024. (englanniksi)
8. ↑  Валерій Маркус: шлях від 2014 року до створення бригади наступу *ТСН.ua*.  15.7.2023. Viitattu 18.3.2024. (ukrainaksi)
9. ↑  Sergeant Major meets with Zelenskyy and speaks up about disagreements with his commanders *Ukrainska Pravda*. Viitattu 18.3.2024. (englanniksi)
10. ↑  Sergeant Major of Ukrainian Army brigade accused of self-promotion based on others’ blood, brigade commander urges parties to come to terms *Ukrainska Pravda*. Viitattu 18.3.2024. (englanniksi)
11. 1 2  Ukraine’s 47th Separate Brigade, one of first to launch counteroffensive in Zaporizhzhia, has new commander *Ukrainska Pravda*. Viitattu 18.3.2024. (englanniksi)
12. ↑  Isabelle Khurshudyan: NATO-trained units will serve as tip of spear in Ukraine’s counteroffensive *Washington Post*.  4.6.2023. Viitattu 18.3.2024. (englanniksi)
13. ↑  ВСУ сообщили, что освободили село Работино в Запорожской области *Радио Свобода*.  24.8.2023. Viitattu 18.3.2024. (venäjäksi)
14. ↑  Cristian Segura: Ucrania pelea los 100 metros más largos de la guerra *El País*.  18.9.2023. Viitattu 18.3.2024. (espanjaksi)
15. ↑  Cristian Segura (enviado especial): En el asedio al frente ucranio de Avdiivka: "Los rusos están más preparados para la guerra y para morir" *El País*.  13.11.2023. Viitattu 18.3.2024. (espanjaksi)
16. ↑  47th Mechanized Brigade has a new commander *MilitaryLand.net*.  10.3.2024. Viitattu 18.3.2024. (englanniksi)
17. ↑  Chris Panella: A US-made M1 Abrams can be seen opening fire on the Russians in Ukraine's first video of the tank in battle *Business Insider*. Viitattu 18.3.2024. (englanniksi)
18. ↑  Joseph Trevithick: Ukraine's First M1 Abrams Tank Loss Appears To Have Occurred *The War Zone*.  26.2.2024. Viitattu 18.3.2024. (englanniksi)